Φίλιππος Β΄ Φιλορωμαίος

Ο Φίλιππος Β' Φιλορωμαίος ή Βαρύπους ήταν ένας εκ των τελευταίων ηγεμόνων της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Φίλιππου Α' του Φιλάδελφου από άγνωστη σύζυγο.

 Βιογραφικά στοιχεία 
Μετά τον θάνατο του Αντίοχου Ι' Ευσεβούς, επίτροπος των ανήλικων τέκνων του ορίστηκε η σύζυγός του, Κλεοπάτρα Σελήνη Α'. Ωστόσο τελικά τη χώρα κατέλαβε ο βασιλιάς της Αρμενίας, Τιγράνης ο Μέγας και την προσάρτησε στη δική του επικράτεια. Η βασιλική οικογένεια αναγκάστηκε να αποσυρθεί στη Ρώμη, όπου χωρίς αποτέλεσμα προσπάθησε να διεκδικήσει τα δικαιώματά της (εναλλακτικά στον κενό θρόνο της Αιγύπτου, από όπου καταγόταν η Κλεοπάτρα Σελήνη). Την ίδια περίοδο χάνονται και οι γνώσεις μας για την τύχη του Φιλίππου Α' που κυβερνούσε κάποιες άλλες περιοχές του διασπασμένου συριακού βασιλείου.

Στα πλαίσια του Τρίτου Μιθριδατικού Πολέμου ο Ρωμαίος στρατηγός Λούκουλλος νίκησε εν τέλει τον Αρμένη βασιλιά. Ο λαός της Αντιόχειας αναγνώρισε ως νόμιμο δικαιούχο του θρόνου τον Αντίοχο ΙΓ', γιο του Αντιόχου Ι' και της Κλεοπάτρας Σελήνης. Η Ρώμη αποδέχτηκε να τον ορίσει υποτελή βασιλιά, ενώ ο συγγενής του Φίλιππος Β' κυβέρνησε κάποια άλλα τμήματα της πάλαι ποτέ αυτοκρατορίας των Σελευκιδών. Ανάμεσα στους δύο άντρες υπήρχαν τριβές, με τον Φίλιππο να υπονομεύει τη θέση του Αντίοχου.

Ο νέος απεσταλμένος των Ρωμαίων, ο Πομπήιος, συνέχισε αρχικά την πολιτική του προκατόχου του, γρήγορα όμως επωφελήθηκε της κατάστασης και φρόντισε να δολοφονηθεί ο Αντίοχος ΙΓ'. Έκτοτε το συριακό κράτος προσαρτήθηκε στην αχανή ρωμαϊκή επικράτεια.

Ο δε Φίλιππος είναι πολύ πιθανόν να επέζησε μετά τα γεγονότα αυτά. Κατά την περίοδο που ο φαραώ της Αιγύπτου, Πτολεμαίος ΙΒ' Αυλητής (πατέρας της περιβόητης Κλεοπάτρας) αναζητούσε υποστηρικτές στη Ρώμη, οι Αλεξανδρινοί προσπάθησαν να τον αντικαταστήσουν αναζητώντας σύντροφο για την κόρη του, Βερενίκη Δ'. Ανάμεσα στις προτάσεις ήταν και κάποιος Φίλιππος, ο οποίος πιθανώς ταυτίζεται με τον Φιλορωμαίο (ο Φίλορωμαίος ήταν εγγονός της Τρύφαινας, κόρης του Πτολεμαίου Η'). Την ένωση αυτή δεν επέτρεψε τελικά ο Ρωμαίος διοικητής της Συρίας, ο Γαβίνιος.

 Χρονολόγιο 
{| class="wikitable"
|-
! Έτος (π.Χ.) !! Γεγονός 
|-
| colspan="4" bgcolor="#000000"|
|-
! 
| Γέννηση του Φιλίππου Β' του Φιλορωμαίου, γιου του του Φιλίππου Α' του Φιλάδελφου.
|-
! 83 π.Χ.
| Αργότερη πιθανή ημερομηνία θανάτου του Αντίοχου Ι'. Ο ηγεμόνας της Αρμενίας, ο Τιγράνης, εισβάλει στα εδάφη της αυτοκρατορίας των Σελευκιδών και τα προσθέτει στην επικράτειά του.
|-
!
| Η Κλεοπάτρα Σελήνη μεταβαίνει στη Ρώμη για να διεκδικήσει - ανεπιτυχώς - τον θρόνο της Αιγύπτου, από όπου καταγόταν, για τους γιους της.
|-
! 69 π.Χ.
| Ο Ρωμαίος στρατηγός Λούκουλλος καταλαμβάνει την Αρμενία εκθρονίζοντας τον βασιλιά της. Ο λαός της Αντιόχειας αναγνωρίζει ως νόμιμο διάδοχο τον Αντίοχο ΙΓ'.
|-
! 68 π.Χ.
| Η Ρώμη ανακαλεί τον Λούκουλλο, στέλνοντας στη θέση του τον Πομπήιο τον Μέγα.
|-
!
| Ο Φίλιππος Β' υπονομεύει την εξουσία του Αντίοχου.
|-
! 64 π.Χ.
| Ο Πομπήιος προσαρτά το συριακό κράτος στη ρωμαϊκή επικράτεια. Ο Αντίοχος χάνει τον θρόνο του και δολοφονείται.
|-
! 58 π.Χ.
| Ο φαραώ της Αιγύπτου, Πτολεμαίος ΙΒ' Αυλητής μεταβαίνει στη Ρώμη όπου παλεύει για τον θρόνο του. Οι Αλεξανδρινοί προσπαθούν να τον αντικαταστήσουν αναζητώντας σύντροφο για την κόρη του, Βερενίκη Δ'. Ανάμεσα σε αυτούς πιθανώς να είναι και ο Φίλιππος. 
|}

 Πηγές 
 Η αγγλόφωνη wikipedia.
 Βιογραφία της Βερενίκης Δ' από τον Christopher Bennett Berenice IV
www.livious.org, Philip II Philoromaeus 
 Διόδωρος ο Σικελιώτης, Ιστορική Βιβλιοθήκη, 40.1a-b 
 Δίων Κάσσιος, Ρωμαϊκή Ιστορία, 36.17

 Δείτε επίσης 
 Δυναστεία των Σελευκιδών
 Αντίοχος ΙΓ' Ασιατικός
 Αυτοκρατορία των Σελευκιδών
 Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος